
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekta "Grozījumi Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs"" (turpmāk – noteikumu projekts) izstrāde ir nepieciešama, lai pilnveidotu Ministru kabineta noteikumos Nr. 205 ietverto regulējumu, precizētu atsevišķus mērķdotācijas aprēķina un sadales nosacījumus, aktualizētu noteikumu pielikumus, kā arī nodrošinātu skaidru, vienveidīgu un konsekventu regulējuma piemērošanu praksē. Vienlaikus noteikumu projektā tiek veikti tehniski un redakcionāli precizējumi, kas nepieciešami regulējuma pilnveidošanai un tā praktiskai piemērošanai.
1.2. Mērķis
Mērķa apraksts
Noteikumu projekta mērķis ir pilnveidot Ministru kabineta noteikumos Nr. 205 ietverto regulējumu, precizējot mērķdotācijas aprēķina un sadales nosacījumus, kā arī nodrošinot skaidru un vienveidīgu regulējuma piemērošanu praksē.
Spēkā stāšanās termiņš
01.09.2026.
Pamatojums
Paredzēts, ka noteikumu projekts stāsies spēkā 2026. gada 1. septembrī, jo grozījumi ir tieši saistīti ar 2026./2027. mācību gada organizēšanu un piemērojami no jaunā mācību gada sākuma. Savlaicīga regulējuma stāšanās spēkā ir būtiska, lai izglītības iestāžu dibinātāji un vadītāji varētu laikus plānot un organizēt pedagogu darba slodzes, darba samaksu un finanšu resursu sadali atbilstoši noteiktajam regulējumam.
1.3. Pašreizējā situācija, problēmas un risinājumi
Pašreizējā situācija
Ministru kabineta 2026. gada 14. aprīļa noteikumi Nr. 205 reglamentē valsts budžeta mērķdotācijas pedagogu darba samaksai aprēķināšanas un sadales kārtību. Regulējuma piemērošanas gaitā ir konstatēta nepieciešamība precizēt atsevišķus noteikumu nosacījumus un pilnveidot regulējumu, lai nodrošinātu skaidru, vienveidīgu un konsekventu tā piemērošanu, kā arī aktualizētu noteikumu pielikumus.
Problēmas un risinājumi
Problēmas apraksts
Spēkā esošo noteikumu regulējumā klašu lieluma noteikšanai tiek lietots izglītojamo skaits klasē, savukārt noteikumos nav noteikts, kādu izglītojamo skaitu klasēs izmanto, ja ir paralēlklases. Šāda norma var radīt neviennozīmīgu regulējuma interpretāciju un piemērošanu.
Risinājuma apraksts
Noteikumu projektā paredzēts precizēt regulējumu, nosakot, ka klašu lielumu, ja ir paralēlklases, nosaka atbilstoši vidējam izglītojamo skaitam paralēlklasēs.
Problēmas apraksts
Lai gan izglītojamo skaits ir viens no galvenajiem rādītājiem, pēc kura tiek aprēķināta valsts budžeta mērķdotācija atbalsta personāla un administrācijas darba samaksai, spēkā esošajos noteikumos tas nav skaidri noteikts kā mērķdotācijas aprēķinā izmantojamais kritērijs.
Risinājuma apraksts
Noteikumu projektā paredzēts papildināt regulējumu, skaidri nosakot izglītojamo skaitu kā vienu no mērķdotācijas aprēķinā izmantojamiem rādītājiem.
Problēmas apraksts
Spēkā esošais regulējums neparedz atsevišķus mērķdotācijas aprēķina nosacījumus pašvaldību dibinātām izglītības iestādēm, kuras īsteno tālmācības programmas pamatizglītības posmā. Vienlaikus šādas izglītības iestādes nodrošina iespēju iegūt pamatizglītību tālmācībā, tostarp Latvijas diasporas bērniem, kuri uzturas ārpus Latvijas. Ņemot vērā šo izglītības iestāžu darbības specifiku, ir nepieciešams precizēt mērķdotācijas aprēķina nosacījumus.
Risinājuma apraksts
Noteikumu projektā tiek precizēti mērķdotācijas aprēķina nosacījumi izglītības iestādēm, kuras īsteno tālmācības programmas pamatizglītības posmā. Noteikumu projekta 6.1.4.5. apakšpunkts nosaka, ka koeficients 2 ir piemērojams tikai pašvaldību dibinātām izglītības iestādēm, kuras īsteno tālmācības izglītības programmas 1.–9. klašu posmā, un līdz ar to nav piemērojams ne valsts augstskolu dibinātām izglītības iestādēm, ne privātajām izglītības iestādēm, kuru pedagogu darba samaksas finansēšanas kārtību nosaka Ministru kabineta 2020. gada 25. augusta noteikumi Nr. 538 "Kārtība, kādā valsts finansē darba samaksu pedagogiem privātajās izglītības iestādēs". Koeficienta 2 piemērošana ļauj saglabāt pašvaldību dibināto izglītības iestāžu pedagogu darba samaksas finansējumu arī tad, ja tālmācības klasē faktiskais izglītojamo skaits ir mazāks par 40 izglītojamiem, tādējādi nodrošinot nepieciešamo finansējumu izglītības programmas īstenošanai. Tas vienlaikus nodrošina iespēju bērniem, tostarp Latvijas diasporas bērniem, kuri pastāvīgi dzīvo ārzemēs un kuriem tādēļ nav pieejamas citas izglītības ieguves formas Latvijā, iegūt pamatizglītību tālmācībā bez maksas.
Problēmas apraksts
Spēkā esošo noteikumu 13. punkts paredz divu procentu ierobežojumu mērķdotācijas pārdalei starp mērķdotācijām, kas paredzētas skolotāju, atbalsta personāla, izglītības iestādes vadītāja un viņa vietnieku darba samaksai. Regulējuma piemērošanas praksē ir konstatēts, ka šāds ierobežojums mazina izglītības iestādes vadītāja iespējas elastīgi plānot un izmantot piešķirto mērķdotāciju atbilstoši faktiskajām personāla un darba organizācijas vajadzībām mācību gada laikā.
Risinājuma apraksts
Noteikumu projektā tiek precizēts noteikumu 13. punkts, atsakoties no divu procentu ierobežojuma mērķdotācijas pārdalei starp mērķdotācijām, kas paredzētas skolotāju, atbalsta personāla, izglītības iestādes vadītāja un viņa vietnieku darba samaksai. Vienlaikus tiek saglabāts nosacījums, ka mērķdotācija izmantojama atbilstoši tās piešķiršanas mērķim. Grozījumi nodrošinās izglītības iestāžu vadītājiem lielāku elastību piešķirtās mērķdotācijas plānošanā un izmantošanā atbilstoši faktiskajām vajadzībām. Veicot mērķdotācijas pārdali, būtiski ņemt vērā, ka primāri ir jānodrošina finansējums mācību procesa īstenošanai nepieciešamajam pedagoģiskajam personālam, atbalsta personālam, kā arī speciālās izglītības programmu īstenošanai nepieciešamajam atbalstam.
Problēmas apraksts
Spēkā esošo noteikumu 2. un 3. pielikumā ietvertie aprēķini ir sagatavoti, balstoties uz pedagogu darba slodzi 40 stundas nedēļā. Ņemot vērā, ka pāreja uz šādu darba slodzi paredzēta no 2027. gada 1. septembra, ir nepieciešams aktualizēt pielikumos ietvertos aprēķinus atbilstoši līdz minētajam datumam piemērojamajai pedagogu darba slodzei nedēļā.
Risinājuma apraksts
Noteikumu projektā tiek precizēts noteikumu 2. un 3. pielikums, aktualizējot tajos ietvertos aprēķinus un rādītājus atbilstoši līdz 2027. gada 1. septembrim piemērojamajai pedagogu darba slodzei nedēļā.
Lai nodrošinātu Ministru kabineta 2018. gada 27. novembra noteikumu Nr. 747 14. pielikuma 17. punktā noteikto, tiek pārskatīti speciālās izglītības programmu skolotāju slodžu aprēķini, tajos iekļaujot individuālās un grupu atbalsta nodarbības, vienlaikus noteikumu 2. pielikumu papildinot ar speciālās izglītības programmām.
Izglītības un zinātnes ministrija (turpmāk - ministrija) izvērtēs iespēju pilnveidot datu uzskaiti un atspoguļošanu par finansēšanas modeļa "Programma skolā" ietvaros piešķirtā finansējuma piešķiršanu un izlietojumu, nodrošinot pārskatāmu informāciju par finansējuma izlietojumu atbilstoši tā piešķiršanas mērķim un sadalījumam, tai skaitā valsts, pašvaldības un izglītības iestādes līmenī.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Pirmsskolas vecuma bērni
Skolēni
Ietekmes apraksts
Sabiedrības grupai projekta grozījumi nemaina tās tiesības un pienākumus, kā arī neveido jaunus pienākumus vai veicamās darbības. Vienlaikus grozījumi sekmēs efektīvāku valsts budžeta mērķdotācijas izmantošanu pedagogu darba samaksai, kas var veicināt izglītojamajiem pieejamā pedagoģiskā atbalsta nodrošināšanu, tostarp atbalsta personāla pieejamību, individuālās konsultācijas mācību priekšmetos un citus pedagoģiskā atbalsta pasākumus.
Juridiskās personas
Vispārējās izglītības iestādes, to dibinātāji
Ietekmes apraksts
Noteikumu projekts ietekmē vispārējās izglītības iestādes un to dibinātājus, precizējot valsts budžeta mērķdotācijas pedagogu darba samaksai aprēķināšanas un sadales nosacījumus. Pašvaldību dibinātām izglītības iestādēm, kuras īsteno tālmācības programmas pamatizglītības posmā, tiek precizēti mērķdotācijas aprēķina nosacījumi. Vienlaikus, atceļot mērķdotācijas pārdales ierobežojumu, izglītības iestādēm tiek nodrošināta lielāka elastība piešķirtās mērķdotācijas plānošanā un izmantošanā atbilstoši faktiskajām vajadzībām. Tāpat tiek aktualizēti mērķdotācijas aprēķinā izmantojamie nosacījumi un rādītāji.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Normatīvā regulējuma izmaiņu īstenošana ir plānota esošā finansējuma ietvaros. Aprēķini veikti, izmantojot 2025./2026. mācību gada skolēnu skaitu. Tā kā faktiskie dati par izglītojamo skaitu 2026./2027. mācību gadā būs pieejami tikai pēc 2026. gada 1. septembra, pēc to precizēšanas tiks veikts finansējuma pārrēķins. Pēc pārrēķina veikšanas tiks izvērtēta normatīvā regulējuma īstenošanai nepieciešamā finansējuma atbilstība faktiskajai situācijai un, ja nepieciešams, papildu finansējuma nepieciešamība.

Saskaņā ar Ministru kabineta 2026. gada 14. aprīļa noteikumiem Nr.204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē", kas skatāmi kopā ar šiem noteikumiem, 2026./2027. mācību gadā valsts piedalās izglītības iestādes nodarbināto pedagogu darba samaksas finansēšanā no valsts budžeta līdzekļiem proporcionāli faktiskajam izglītojamo skaitam pret noteiktajiem kvantitatīvajiem rādītājiem 10. – 12. klašu grupā, ja izglītojamo skaits ir mazāks kā šo noteikumu 3. pielikumā noteiktais, bet izglītības iestāde šajā klašu grupā nodrošina minimālo izglītojamo skaitu. Ņemot vērā informāciju par pašvaldību izglītības iestādēm uz izglītojamo skaitu 2025./2026.m.g., no pašvaldības budžeta papildus būtu jāfinansē pedagogu darba samaksa 6,4 milj. euro apmērā.

Ja pie skolēnu skaita un struktūras izmaiņām būs nepieciešams papildu valsts budžeta finansējums, ministrija primāri izvērtēs iespējas nepieciešamo papildu finansējumu nodrošināt ministrijas resora budžeta ietvaros, veicot finansējuma pārdali vai pārskatot resora izdevumu prioritātes, un tikai pēc tam, ja nepieciešamo finansējumu Izglītības un zinātnes ministrijas resora ietvaros nav iespējams nodrošināt, virzīs jautājumu par papildu finansējuma piešķiršanu no valsts budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ministru kabineta 2026. gada 14. aprīļa noteikumos Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē" [26-TA-1902]
Pamatojums un apraksts
Minētie Ministru kabineta noteikumi ir savstarpēji saistīti un nodrošina finansēšanas modeļa "Programma skolā" tiesisko regulējumu. Noteikumu projektā paredzētie grozījumi ir izstrādāti, ievērojot minēto normatīvo aktu savstarpējo sasaisti un nodrošinot to savstarpēji saskaņotu piemērošanu.
Atbildīgā institūcija
Izglītības un zinātnes ministrija
4.1.2. Grozījumi Ministru kabineta 2016. gada 5. jūlija noteikumos Nr. 445 "Pedagogu darba samaksas noteikumi" [26-TA-1872]
Pamatojums un apraksts
Minētie grozījumi Ministru kabineta noteikumos ir savstarpēji saistīti un nodrošina finansēšanas modeļa "Programma skolā" tiesisko regulējumu. Noteikumu projektā paredzētie grozījumi ir izstrādāti, ievērojot minēto normatīvo aktu savstarpējo sasaisti un nodrošinot to savstarpēji saskaņotu piemērošanu.
Atbildīgā institūcija
Izglītības un zinātnes ministrija
4.2. Cita informācija
Augstāk minētie normatīvo aktu projekti ir skatāmi vienlaikus ar šo noteikumu projektu, jo tie savstarpēji papildina finansēšanas modeļa "Programma skolā" tiesisko regulējumu.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Sabiedrības līdzdalība netika organizēta, jo noteikumu projektā ietvertie grozījumi nodrošina spēkā esošā regulējuma savstarpēju saskaņotību.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija, pašvaldības un izglītības iestādes.
7.2. Administratīvo izmaksu monetārs novērtējums
Vai projekts skar šo jomu?
-
7.3. Atbilstības izmaksu monetārs novērtējums
Vai projekts skar šo jomu?
-
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	-
	-

	2. Tiks likvidēta institūcija
	-
	-

	3. Tiks veikta esošās institūcijas reorganizācija
	-
	-

	4. Institūcijas funkcijas un uzdevumi tiks mainīti (paplašināti vai sašaurināti)
	-
	-

	5. Tiks veikta iekšējo institūcijas procesu efektivizācija
	-
	-

	6. Tiks veikta iekšējo institūcijas procesu digitalizācija
	-
	-

	7. Tiks veikta iekšējo institūcijas procesu optimizācija
	-
	-

	8. Cita informācija
	-
	-


7.5. Cita informācija
Cita informācija
Noteikumu projekta izpilde tiks nodrošināta iesaistīto institūciju esošo funkciju un kompetences ietvaros. Izglītības un zinātnes ministrija nodrošinās valsts budžeta mērķdotācijas aprēķināšanu un sadali atbilstoši precizētajiem nosacījumiem, savukārt pašvaldības un izglītības iestādes piemēros precizētos mērķdotācijas sadales un izlietojuma nosacījumus. Atceļot mērķdotācijas pārdales ierobežojumu, izglītības iestādēm tiek nodrošināta lielāka elastība piešķirtās mērķdotācijas plānošanā un izmantošanā atbilstoši faktiskajām vajadzībām. Noteikumu projekts neparedz jaunu institūciju izveidi vai jaunu funkciju noteikšanu.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

